Bank of Valletta .td_uid_2_601c08369b59f_rand.td-a-rec-img{text-align:left}.td_uid_2_601c08369b59f_rand.td-a-rec-img img{margin:0 auto 0 0} Il-Legal Office tal-Bank of Valletta li jinsab Misraħ San Ġorġ il-Belt Valletta, se jingħalaq b'mod temporanju wara li wieħed mill-impjegati rriżulta pożittiv għall-COVID-19. Fi stqarrija, il-BOV spjega li l-uffiċċju se jiġi diżinfettat skont il-linji gwida tal-Awtoritajiet tas-Saħħa u jerġa' jinfetaħ meta jkun aċċertat li huwa sikur għall-klijenti u l-impjegati tal-Bank. F'każ li jkun hemm xi individwi li setgħu ġew esposti għall-virus, dawn jiġu infurmati mill-Awtorità tas-Saħħa bħala parti mill-protokoll tal-contact tracing. Filwaqt li skuża ruħu għal kull inkonvenjent lill-klijenti tiegħu, il-Bank of Valletta wiegħed li se jkompli jieħu l-miżuri kollha meħtieġa fl-aħjar interess u sigurtà tal-klijenti u tal-impjegati tiegħu. Fakkar lill-klijenti li meta jżuru l-Bank għandhom dejjem isegwu l-prekawzjonijiet neċessarji bħad-distanza soċjali, jilbsu l-maskri kif suppost u jużaw sanitiser. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_601c08369b836_rand.td-a-rec-img{text-align:left}.td_uid_3_601c08369b836_rand.td-a-rec-img img{margin:0 auto 0 0}